OpenLLM-France/wikimedia huggingface dataset:
# Avinguda d'Ausiàs March (València)

l'avinguda d'Ausiàs March és una via urbana de València. Està situada entre l'avinguda de Peris i Valero i la Ronda sud, i és la via principal d'accés a la ciutat des del sud, enllaçant amb la pista de Silla. Rep el nom d'Ausiàs March, poeta valencià nascut el 1400 a Beniarjó.
L'avinguda corre entre dos monuments civils molt coneguts a la ciutat: al nord, la Font Pública, per Miquel Navarro; i al sud, les Ànfores. l'Avinguda tindrà aviat una parada de la línia 2 de tramvia amb el nom d'Ausiàs March. Serveix els barris d'En Corts, Na Rovella, Malilla i la Font de Sant Lluís.

## Enllaços externs

* Guia de carrers de l'Ajuntament Arxivat 2004-12-06 a Wayback Machine.
Geografia urbana de la ciutat de València :
# Salabat Jang

Amir al-Mamalik Asaf al-Daula Nawab Said Muhammad Khan Bahadur Zaffar Jang Salabat Jang (24 de novembre de 1718-Fort Bidar 16 de setembre de 1763) fou nawab subadar del Dècan i nizam d'Hyderabad. Era el tercer fill d'Asaf Jah I.
Va rebre els títols de Khan Bahadur i Salabat Jang el 1749. Mort Muzaffar Jang el 13 de febrer de 1751 els caps militars paixtus i els francesos el van proclamar sobirà prop de Luckridpilli, lloc del combat, i fou confirmat per un firman imperial el 12 de setembre de 1751. Va rebre els títols de Asaf al-Daula i Zaffar Jang el 1751, rebent també el d'Amir Al-Mamalik de l'emperador Alamgir II. El seu germà Firuz Jang que també pretenia els drets i havia estat nomenat virrei per l'emperador, el va nomenar virrei el 1751; Firuz va rebre el suport dels marathes per assolir el poder el 14 de maig de 1752, però fou assassinat abans de pujar al tron el 16 d'octubre de 1752 deixant el camí lliure a Salabat. Els marathes van acabar acceptant un acord de pau.
Salabat va poder restar al poder fins que els francesos que li donaven suport, amenaçats a les seves pròpies posicions a l'Índia per les victòries de Robert Clive, el van abandonar. El seu germà Nizam Ali Khan Asaf Jah II, tenia la seva confiança i va fer un acord amb els britànics el 14 de maig de 1759.
El seu germà Humayun Jah Nasir al-Mulk Motakid al-Daula Nawab Chin Kilij Khan Bahadur Mir Mughal Ali Khan Nasir Jang (1737-1802) es va revoltar el 1761, i no es va sotmetre fins a la pujada al poder d'Asaf Jah II el 1762. Asaf Jah II va aprofitar de la confiança que gaudia per enderrocar-lo, pujant al tron el 8 de juliol de 1762.
Tancat al fort de Bidar fou assassinat el 16 de setembre de 1763. Va tenir dos fills que no van tenir cap paper polític.

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
* Genealogia
# Roya

«Roya» té aquests significats:
* Ròia, en francès la Roya, riu en els límits entre França i Itàlia.
* Tuqueta Roya, muntanya de la província d'Osca (Aragó).
* Penya Roya, muntanya de 2.578 metres a la província d'Osca (Aragó).
# Samoles d'Arcàdia

Samoles (Samolas, Σάμολας) fou un escultor grec d'Arcàdia.
Va fer diverses figures de bronze dedicades pel poble de Tegea a l'oracle o al temple de Delfos, pagades amb el botí fet a la guerra contra els espartans el 400 aC. En concret Samoles va esculpir estàtues de Trifil i Azan.
# Salinillas de Bureba

Salinillas de Bureba és un municipi de la província de Burgos a la comunitat autònoma de Castella i Lleó. Forma part de la comarca de La Bureba.

## Demografia

Evolució demogràfica :
| 1991 | 1996 | 2001 | 2004 |
| 69 | 73 | 52 | 52 |
# Roza Sarkisian

Roza Volodymyrivna Sarkisian (ucraïnés: Саркісян Роза Володимирівна; Stepanakert, Nagorno-Karabakh, RSS d'Azerbaidjan, 20 de gener de 1987) és una directora i comissària de teatre ucraïnesa. Des del 2019 és directora del Teatre Dramàtic Acadèmic Nacional Ivan Franko.

## Biografia

Sarkisian va nàixer el 20 de gener de 1987 a Stepanakert, Nagorno-Karabakh. El 1992 es va traslladar a Ucraïna amb els seus pares. Del 2004 al 2009 va estudiar Sociologia a la Universitat Nacional de Khàrkiv. El 2012 es va graduar al Departament de Direcció de la Universitat Nacional d'Arts de Khàrkiv. Ha treballat al Teatre Municipal de Severodonetsk, el Teatre Acadèmic Rus de la Joventut, el Teatre "Mansion" de Moscou, el Teatre Acadèmic Udmurt de Drama Rus i el Teatre Khàrkiv per a Joves Espectadors de Varsòvia. Va fundar el DeFacto Theatre amb Diana Khodyachykh per a produir teatre postdramàtic. Especialitzada en postdrama, s'ha manifestat obertament en contra de les desigualtats salarials i de gènere al teatre ucraïnés. També va ser directora del Primer Teatre Acadèmic d'Ucraïna per a infants i joves de Lviv, on va dirigir una nova traducció a l'ucraïnés de l'obra anglesa Black Thrushes. És admiradora de l'obra de la dramaturga britànica Sarah Kane.
Durant la pandèmia de la COVID-19 a Ucraïna, Sarkisian va dirigir produccions que es van estrenar en línia. El 2021 va dirigir una producció de Romeu i Julieta treballant a amb joves i actors amb discapacitat.

## Referències

* 1 2 «У мистецтві я шукаю іншодумців». Arxivat de l'original el 2021-12-20. [Consulta: 19 febrer 2022].
* 1 2 3 «Саркісян Роза | Особа | Theatre.love – сервіс рекомендацій, заснований на думці реальних людей». theatre.love. Arxivat de l'original el 2021-01-21. [Consulta: 5 març 2021].
* ↑ «Новини Львова: Театр Заньковецької втрачає акторів: Юрій Хвостенко переїжджає у Франківськ». Гал-інфо. [Consulta: 5 març 2021].
* ↑ «Міністерство культури України :: Івано-Франківський національний академічний драматичний театр імені Івана Франка оголошує результати конкурсу на заміщення вакантних посад». mincult.kmu.gov.ua. Arxivat de l'original el 2019-12-26. [Consulta: 5 març 2021].
* ↑ «Постдрама: вихід із "гетто"» (en ucraïnès). Збруч, 11-02-2020. [Consulta: 5 març 2021].
* ↑ «Киян познайомлять з сучасною британською драматургією» (en ucraïnès). Вечірній Київ. [Consulta: 5 març 2021].
* ↑ English, UATV. «Ukrainian Directors "Take the Stage" at the British Council Theatre Competition» (en anglès). Medium, 10-10-2017. [Consulta: 5 març 2021].
* ↑ «"Украдене щастя" живого театру. Критики – про пандемічний театральний рік» (en ucraïnès). www.ukrinform.ua. [Consulta: 5 març 2021].
* ↑ «Примірка костюмів і підготовка до вистав: актори Франківського драмтеатру розповіли про роботу під час локдауну. ФОТО/ВІДЕО» (en ucraïnès). Ратуша. [Consulta: 5 març 2021].
# Asswiller

Asswiller (en alsacià Àsswiller) és un municipi francès, situat a la regió del Gran Est, al departament del Baix Rin. L'any 1999 tenia 230 habitants.
Forma part del cantó d'Ingwiller, del districte de Saverne i de la Comunitat de comunes de l'Alsace Bossue.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 223 | 238 | 225 | 218 | 215 | 230 |

## Administració

Llista d'alcaldes :
| Període | Identitat | Partit |
| 2001- | Jean Mathia | |
# Rozanovski

Rozanovski - Розановский (rus) - és un khútor del krai de Krasnodar, a Rússia. Es troba al Caucas Nord, a la vora del Sara-Kulak, tributari del riu Urup, afluent del riu Kuban, a 19 km al nord d'Otràdnaia i a 207 km al sud-est de Krasnodar.
Pertany al poble de Gussaróvskoie.
# Aube (desambiguació)

«Aube» té aquests significats:
* El riu Aube
* El departament francès d'Aube
* Les comunes franceses d'Aube (Mosel·la) i Aube (Orne).
# Malik al-Aziz

Abu-Mansur Khusraw Firuz al-Màlik al-Aziz (àrab: ابو منصور خسرو فیروزالملك العزيز, Abū Manṣūr Ḫusraw Fīrūz al-Malik al-ʿAzīz) (1017-1049) fou un príncep buwàyhida, fill de Jalal-ad-Dawla. El seu pare governava a Bagdad amb poc poder; aprofitant la revolta del governador de Bàssora, Abu-l-Qàssim (que estava a punt de ser destituït) que havia estat nomenat per Abu-Kalijar, el rival de Jalal-ad-Dawla, aquest va prendre el poder a aquesta ciutat i a Wasit (1033) on va enviar el seu fill al-Màlik al-Aziz, cridat pel mateix governador rebel. Però al cap de pocs mesos Bàssora va expulsar a les forces de al-Màlik al-Aziz i els soldats del seu pare i va retornar a la fidelitat a Abu-Kalijar (1034)
Posteriorment el seu pare el va declarar hereu. A la mort de Jalal-ad-Dawla el 9 de març del 1044 el major suport i recursos financers van permetre al cosí Imad-ad-Dawla Abu-Kalijar assolir el poder, gratificant a les tropes turques a Bagdad. Al-Màlik al-Aziz es va refugiar amb els mazyàdides d'Hilla i després amb els uqàylides de Mossul; va fer algun intent de recuperar el poder i el tron del seu pare sense èxit.
Va morir a Mayyafarikin l'agost de 1049, quan estava refugiat amb els marwànides.

## Bibliografia

* H. Bowen, The last Buwayhids, 1929
* C. E. Boshworth, Cambridge History of Iran, Vols. 39 i 40
* Kabir Mafizullah, The buwayhid dinasty of Baghdad, Calcuta 1964
# Avortament a l'Azerbaidjan

L'avortament a l'Azerbaidjan va ser legalitzat el 23 de novembre de 1955, mentre l'Azerbaidjan formava part de la Unió Soviètica com la República Socialista Soviètica de l'Azerbaidjan. La legislació actual que tracta de l'avortament mai ha estat canviat, seguint vigent després del col·lapse de la Unió Soviètica i la independència de l'Azerbaidjan el 1991. La legislació és una de les lleis sobre l'avortament més liberal del món, permetent l'avortament a petició fins a la setmana 28 d'embaràs per una varietat de raons.
La llei permet l'avortament a petició per raons de dany o mort al fetus i/o mare i la violació i l'incest, a més de la mort del marit durant l'embaràs, una sentència judicial per la mare o el pare, un mandat judicial que despulla la mare dels drets dels pares, si la casa ja tenia més de cinc nens, si la relació entre la mare i el pare acaba en divorci o existeixen antecedents familiars que inclouen una malaltia mental o una discapacitat motriu.
Tradicionalment, s'ha utilitzat l'avortament com un mètode anticonceptiu a l'Azerbaidjan. Enl2014, 13,8% d'embarassos a l'Azerbaidjan acabaren en avortament, un augment del percentatge més baix el 2005 (12,1%).

## Vegeu també

* Legislació sobre l'avortament

## Referències

* 1 2 3 4 Abortion – Azerbaijan. Publicacions de les Nacions Unides, 2001 [Consulta: 21 febrer 2016]. (anglès)
* ↑ «Historical abortion statistics in Azerbaijan (Estadística històrica de l'avortament a l'Azerbaidjan)». Johnstonsarchive.net, 12-09-2015. [Consulta: 21 febrer 2016]. (anglès)
# Zagriàjskoie

Zagriàjskoie (en rus: Загряжское) és un poble de l'óblast de Vladímir, a Rússia, segons el cens del 2012 tenia 140 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Samar

* Per a altres significats, vegeu «Samar (Tunísia)».
Samar és una illa del grup filipí de les Visayas. Es divideix en tres províncies: Samar, Samar Septentrional i Samar Oriental. Aquestes províncies, juntament amb les de les illes veïnes de Leyte i Biliran, conformen la regió de les Visayas Orientals. Té una extensió de 13.428 km² i una població d'1.517.585 habitants l'any 2000.
Samar és l'illa més oriental de les Visayas. Està separada de Leyte, al sud-oest, per l'estret de San Juanico, que en el seu punt més estret només fa 2 km. L'estret és travessat pel pont de San Juanico. Samar és al sud-est de la península de Bicol, a Luzon, l'illa principal de l'arxipèlag, de la qual està separada per l'estret de San Bernardino.
Les ciutats principals són Calbayog, amb més de 100.000 habitants, i Catbalogan, Catarman i Borongan, que passen dels 50.000.
Al sud de Samar hi ha el golf de Leyte, on va tenir lloc una de les batalles navals més decisives de la Segona Guerra Mundial. El golf s'obre al mar de les Filipines, que forma part de l'oceà Pacífic.

## Vegeu també

* Mar de Samar
# Brüggenita

La brüggenita és un mineral de la classe dels òxids. Anomenat així per Juan Bruggen M. (1887-1953), geòleg xilè.

## Classificació

La brüggenita es troba classificada en el grup 4.KC.10 segons la classificació de Nickel-Strunz (4 per a Òxids (hidròxids, V [5,6] vanadats, arsenits, antimonurs, bismutits, sulfits, selenits, telurits, iodats); K per a Iodats: trigonal [IO₃] piràmides (majoritàriament) i C per a Iodats sense anions addicionals, amb H₂O; el nombre 10 correspon a la posició del mineral dins del grup). En la classificació de Dana el mineral es troba al grup 21.1.2.1 (21 per a Iodats normals i 1 per a diversos; 2 i 1 corresponen a la posició del mineral dins del grup).

## Característiques

La brüggenita és un òxid de fórmula química Ca(IO₃)₂·H₂O. Cristal·litza en el sistema monoclínic. La seva duresa a l'escala de Mohs és 3,5. El color va des d'incolor a groc brillant i la seva llüissor és vítria.

## Formació i jaciments

S'ha descrit a Amèrica del Sud. Sol trobar-se en vetes amb nitratina.

## Referències

* 1 2 3 4 5 «Brüggenite» (en anglès). Mindat. [Consulta: 7 novembre 2015].
* ↑ Web Mineral.com (anglès)

## Bibliografia

* American Mineralogist: 57: 1911.
* Zeitschrift für anorganische und allgemeine Chemie: 608: 135-144.
# Fort Detrick

Fort Detrick és una important instal·lació militar als Estats Units. Es troba a Frederick al Maryland i es va establir el 1931 . Històricament, fou una base del programa d'armes biològiques americanes fins a l'any 1969. Actualment, és un centre d'investigació biomèdica protegint un laboratori P4, així com la seu general i principal laboratori del USAMRIID. És la principal empresa del Comtat de Frederick.
De 1943 a 1969, Fort Detrick va ser utilitzat per al desenvolupament i proves d'armes biològiques. Més endavant, es va dedicar a investigar substàncies perilloses de cara a la defensa. S'ha argumentat que fins i tot després de 1969 s'hi han produït armes biològiques.

## Referències

* 1 2 «offizielle Historie von Fort Detrick». Arxivat de l'original el 2012-01-21. [Consulta: 13 març 2019].
* ↑ B.D. Green, L. Battisti and C.B. Thorne, "Involvement of Tn4430 in Transfer of Bacillus anthracis Plasmids Mediated by Bacillus thringiensis Plasmid pX012a", J. of Bacteriology, 171 (1989), p. 104-113
* ↑ Gefährliche Viren sind weg, Frankfurter Rundschau, 25. September 1986

## Vegeu també

* MK Ultra
* Febre botonosa
* Guerra biològica
* Operació_Whitecoat
* Erich Traub
* Leonard Horowitz

## Enllaços externs

* Nettside Arxivat 2017-04-06 a Wayback Machine.
* Aaron Davis, Michael E. Ruane, Nelson Hernandez, Washington Post,(engl. Saturday, August 2, 2008; Page A10) Lab and Community Make for Uneasy Neighbors
* David Wood, The Baltimore Sun, (engl. August 2, 2008) Variety of research carried out at Fort Detrick Arxivat October 17, 2012$^{[Datemismatch]}$, a Wayback Machine.
# Bahram (visir)

Bahram al-Armaní (àrab: بهرام الأرمني, Bahrām al-Armanī, ‘Bahram l'Armeni’) (? - 7 de desembre de 1140) fou un general cristià armeni al servei del Califat Fatimita d'Egipte; fou visir del 1135 al 1137 del califa al-Hàfidh (1130-1149).
Durant el temps que alguns armenis van exercir com a visirs, especialment amb Badr al-Jamalí (1074-1094), el seu fill al-Àfdal (1094-1121), el fill d'aquest Ibn al-Àfdal (1130-1131) i Yanis (1131-1132), molts armenis es van posar al servei dels fatimites. Bahram sembla que era senyor de Tell Bashir, al nord d'Alep, ciutat que tenia una forta colònia armènia, però quan en fou expulsat per una revolta, es va posar al servei dels fatimites. El seu origen tradicionalment està vinculat a la família dels Pahlavuní; era germà del catolicós armeni d'Egipte, Gregori (consagrat el 1077 o 1078). Va seguir una carrera militar a Egipte i va esdevenir governador de la província occidental del delta (al-Gharbiyya).
Quan Hassan, fill del califa, va agafar el poder com a visir sobre el seu germà Haydara, va esclatar una revolta militar. Hasan va demanar ajut a Bahram; aquest va anar al Caire amb les seves tropes armènies però quan va arribar Hasan ja havia estat assassinat; el califa el va nomenar llavors visir (març de 1135) i li va donar el títol de Sayf-al-Islam i Taj-ad-Dawla.
La seva política pro armènia va provocar la rebel·lió del nou governador d'al-Gharbiyya, Ridwan, i Bahram, abandonat pels soldats musulmans, va haver d'abandonar el Caire (febrer de 1137) i va anar a Kus on era governador el seu germà Vasak però quan va arribar aquest darrer ja havia estat assassinat pel poble; Bahram va exercir una sagnant revenja però va abandonar Kush i Ridwan, nomenat visir, va enviar un exèrcit a perseguir-lo però finalment es va obtenir un acord pel qual Bahram es podia retirar a un monestir prop d'Akhmim, on va restar fins al 1139, quan el califa va destituir a Ridwan i va tornar a cridar a Bahram al que va designar conseller però sense donar-li el títol de visir. Ridwan va fugir. Bahram va morir a palau el 7 de desembre següent.

## Bibliografia

* M. Canard, Un vizir chrétien á l'époque fâtimite, l'Arménien Bahrâm, Alger 1954
# Edgar (Nebraska)

Edgar és una població dels Estats Units a l'estat de Nebraska. Segons el cens del 2000 tenia 539 habitants.

## Demografia

Segons el cens del 2000, Edgar tenia 539 habitants, 240 habitatges, i 150 famílies. La densitat de població era de 273,8 habitants per km².
Dels 240 habitatges en un 25,8% hi vivien nens de menys de 18 anys, en un 52,1% hi vivien parelles casades, en un 7,5% dones solteres, i en un 37,5% no eren unitats familiars. En el 34,2% dels habitatges hi vivien persones soles el 22,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,87.
Per edats la població es repartia de la següent manera: un 24,1% tenia menys de 18 anys, un 5,2% entre 18 i 24, un 24,7% entre 25 i 44, un 22,3% de 45 a 60 i un 23,7% 65 anys o més.
L'edat mediana era de 42 anys. Per cada 100 dones de 18 o més anys hi havia 94,8 homes.
La renda mediana per habitatge era de 29.191 $ i la renda mediana per família de 39.286 $. Els homes tenien una renda mediana de 27.417 $ mentre que les dones 17.000 $. La renda per capita de la població era de 18.447 $. Aproximadament el 4,9% de les famílies i el 7,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Edgar». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Edgar». American Fact Finder. Oficina del Cens dels Estats Units, 12-01-2010.
# XWiki

XWiki és un paquet de Programari Wiki publicat amb llicència GNU Lesser General Public License. XWiki és una wiki empresarial, amb moltes característiques necessàries per a un ús professional. També és una aplicació wiki la qual permet la creació d'aplicacions (incloent dades estructurades i scripts) sense interfície Wiki. Els llenguatges que es poden utilitzar són Jakarta Velocity i Groovy.
Està escrit amb Java i utilitza un relational database management system al seu rerefons (MySQL o HSQLDB entre d'altres).
La sintaxi Wiki s'interpreta mitjançant el motor d'interpretació d'XWiki.

## Història

XWiki fou escrit originàriament per Ludovic Dubost i el seu primer llançament fou al gener del 2003. La primera versió de la granja Wiki va ser llanada l'abril del 2003. Aquest va ser el primer llançament sota la llicència GPL. El febrer del 2006 es va anunciar que es canviava la llicència a LGPL. Pels finals del 2006 es va anunciar el llançament de la primera versió beta amb l'arribada de Vincent Massol cap de l'equip de desenvolupadors d'XWiki.

## Característiques

XWiki és un programari wiki avançat el qual inclou un conjunt de característiques professionals.
* Structured content and inline scripting, which allows to build wiki applications
* Gestió dels drets dels usuaris (amb wiki / space / page, using groups, etc.)
* Exportació PDF
* Cerca completa de text
* Control de versions
* Importació de documents ofimàtics a la sintaxi wiki a través d'OpenOffice
* Diversos protocols per a accedir a la wiki (WebDAV, REST, XmlRpc, GWT)
* Disseny del contingut i del lloc, Exportació i Importació
* Complements, API, Programació...
* Més característiques al lloc web oficial.

## Referències

* ↑ «Update your bookmarks! (XWiki.org)» (en anglès). [Consulta: 17 desembre 2017].
* ↑ Administrator. «Home - XWiki SAS» (en anglès). [Consulta: 17 desembre 2017].
* ↑ «Features (XWiki.org)» (en anglès). Arxivat de l'original el 2017-08-30. [Consulta: 17 desembre 2017].

## Enllaços externs

* Netcipia places, first free online participative suite built with XWiki (anglès)
* News article about the license change from GPL to LGPL Arxivat 2007-10-22 a Wayback Machine. (anglès)
# Samar Nassar

Samar Nassar (àrab: سمر نصار, Samar Naṣṣār) (Líban, 16 de febrer de 1978) és una nedadora jordana.
Va participar en els Jocs Olímpics d'Estiu de 2000 celebrats a Sydney representant a Palestina. Va competir en la segona mànega de la primera ronda de la prova de 50 metres lliures, amb un temps de 30,05 s. Va finalitzar en la 65a posició global. En els de Jocs Olímpics d'Estiu de 2004 a Atenes va participar per Jordània. També en la primera ronda dels 50 metres lliures va fer un temps de 30,83 s, i va acabar en 62é lloc.

## Referències

* ↑ «Samar Nassar» (en anglés). www.sports-reference.com. Arxivat de l'original el 18 d'abril 2020. [Consulta: 5 setembre 2017].
# Cal Cucut (Espinelves)

Cal Cucut és una obra d'Espinelves (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil. Masia de planta rectangular (7x14), adossada longitudinalment al terraplè amb pendent d'est a oest. Consta de planta baixa i un pis. Coberta a dues vessants amb el carener perpendicular a la façana, orientada a llevant.
La façana presenta un ampli portal a la part dreta, amb funcions de garatge; un portal rectangular sota el carener, amb tres graons d'accés; i tres finestres a la planta. Al primer pis hi ha quatre finestres, les dues centrals amb ampit. La resta de façanes estan adossades al terraplè i només presenta una obertura al primer pis la façana nord.
Els ràfecs són reduïts llevat a la part de la façana on sobresurten més.
Està envoltada de coberts de construcció molt poc sòlida.

## Història

No es té cap dada constructiva ni documental.
Es troba al marge esquerre de la riera d'Espinelves, no gaire lluny del nucli, en el bassi de la Creu. Com moltes cases d'aquest veïnat és possible que es construís entre els segles XVII i XVIII, moment d'expansió del municipi.
Enderrocada al construir l'eix transversal.

## Referències

* 1 2 3 4 5 6 7 8 «Cal Cucut». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 agost 2017].